Source: https://e-juridic.manager.ro/articole/1-iunie-data-sustinuta-si-de-csm-pentru-noul-cod-de-procedura-civila-8657.html
Timestamp: 2019-09-16 09:03:23+00:00
Document Index: 25064907

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Pe site-ul CSM a fost postat un comunicat privind sustinerea de catre institutie a calendarului de intrare in vigoare a Noului Cod de Procedura Civila la data de 1 iunie 2012.
In cadrul sedintei din 22 martie a.c., Plenul Consiliului Superior al Magistraturii a analizat solicitarea conducerii CSM de a formula un punct de vedere privind data de intrare in vigoare a noului Cod de Procedura Civila.
Plenul Consiliului Superior al Magistraturii a decis cu majoritate de voturi ca intrarea in vigoare a noului Cod de procedura civila trebuie sa fie un obiectiv al tuturor factorilor responsabili, iar amanarea intrarii in vigoare nu face decat sa prelungeasca o situatie tranzitorie atipica si ineficienta pentru infaptuirea reformei.
Plenul CSM a apreciat ca Noul Cod civil trebuie sa fie insotit cat mai curand de intrarea in vigoare a procedurii civile conceputa in vederea aplicarii lui si nu exista nici un argument rezonabil impotriva. Pentru asigurarea resurselor umane necesare, Consiliul Superior al Magistraturii a facut demersurile si exista toate premisele realizarii acestui obiectiv.
Plenul Consiliului sustine ca necesara suplimentarea in anul 2012 a schemelor de personal la nivelul instantelor judecatoresti, ca urmare a intrarii in vigoare a noului Cod civil, dar si din perspectiva intrarii in vigoare a noului Cod de procedura civila, potrivit concluziilor studiilor de impact.
Instrumentul procedural de aplicare a noului Cod Civil va duce la imbunatatirea atat a calitatii actului de justitie, cat si a activitatii practicienilor.
Fata de argumentele mai sus expuse si in considerarea angajamentelor pe care Romania si le-a asumat in cadrul Mecanismului de Cooperare si Verificare, Plenul Consiliului Superior al Magistraturii a apreciat ca, avizul acordat initial de Consiliul Superior al Magistraturii proiectului Legii de punere in aplicare a noului Cod de Procedura Civila prin HCSM 540/18 august 2011, proiect in care se prevede ca data de intrare in vigoare a noului Cod de procedura Civila data de 1 iunie 2012, se impune a fi mentinut ca atare.
Plenul CSM s-a exprimat in sensul sustinerii intrarii in vigoare a noului Cod de Procedura Civila la data de 1 iunie 2012
In acest context, Plenul Consiliului Superior al Magistraturii solicita sistemului judiciar si asociatiilor profesionale ale magistratilor o atitudine matura si o abordare constructiv-convergenta a problematicii, avand in vedere responsabilitatea pe care puterea judecatoreasca si reprezentantii acesteia o au fata de societate in primul rand.
Votati articolul "1 iunie: Data sustinuta si de CSM pentru Noul Cod de procedura civila":
Monitorul Oficial nr. 246 din 07 Aprilie 2011
Monitorul Oficial nr. 540 din 2 august 2012
De ce e neconstitutionala legea adoptata de Senat